
PËR DISA SHTESA DHE NDRYSHIME NË LIGJIN NR.8977, DATË 12.12.2002 "PËR SISTEMIN E TAKSAVE NË REPUBLIKËN E SHQIPËRISË"

Në mbështetje të neneve 78, 83 pika 1 dhe 155 të Kushtetutës, me propozimin e Këshillit të Ministrave, 

K U V E N D I
I REPUBLIKËS SË SHQIPËRISË

V E N D O S I:

Në ligjin nr.8977, datë 12.12.2002 "Për sistemin e taksave në Republikën e Shqipërisë", bëhen këto shtesa dhe ndryshime:

Neni 1

Në nenin 4 bëhen këto shtesa dhe ndryshime:
1. Pika 21 ndryshohet si më poshtë:
"21. Taksa e qarkullimit rrugor.".
2. Pas pikës 23 shtohet pika 24 me këtë përmbajtje:
" 24. Taksa për regjistrimin e lojërave të fatit, për kazinotë dhe për garat sportive që zhvillohen në hipodrom.".

Neni 2

Në nenin 5 bëhen këto shtesa dhe ndryshime:
1. Pika 21 ndryshohet si më poshtë:
" 21. Taksa e qarkullimit rrugor caktohet:
- Për autoveturat me më pak ose e barabartë
  me (4+1) vende………………………….	  	7 000 lekë në vit 
- Për autoveturat me më shumë se (4+1) vende,
  për mikrobusët, autobusët e çdo lloj tipi
  dhe kamionët e çdo tonazhi………………….		15 000 lekë në vit.".
2. Pas pikës 23 shtohet pika 24 me këtë përmbajtje:
" 24. Taksa për regjistrimin e lojërave të fatit, kazinotë, për garat sportive që zhvillohen në hipodrom, caktohet:
Për lojërat e fatit si lojëra aritmetike, lojëra 
     fati sportive, llotari dhe lojëra elektronike me 
     fitim në çast……………………………..		10 000 000 lekë
-    Për kazinotë					30 000 000 lekë
-    Për garat sportive që zhvillohen në hipodrom 	20 000 000 lekë.".

Neni 3

Në nenin 6 bëhen këto shtesa dhe ndryshime:
1. Pika 21 ndryshohet si më poshtë:
"21.Për taksën e qarkullimit rrugor ngarkohet Drejtoria e Përgjithshme e Shërbimeve të Transportit Rrugor.
Kjo taksë arkëtohet në çastin e kontrollit teknik të mjetit.".
2. Pas pikës 23 shtohet pika 24 me këtë përmbajtje:
" 24. Për taksat për regjistrimin e lojërave të fatit, për kazinotë dhe për garat sportive që zhvillohen në hipodrom, ngarkohet Komiteti i Lojërave të Fatit në Ministrinë e Financave.".

Neni 4

Në nenin 9 bëhen këto shtesa dhe ndryshime:
1. Pika 3 ndryshohet si më poshtë:
" 3. Për taksën vjetore të tonazhit të mjeteve për aks	12 për qind; 
nga të cilat:
- Për Drejtorinë e Përgjithshme të Shërbimeve të
    Transportit Rrugor					10 për qind;
- Për Drejtorinë e Qarkullimit Rrugor pranë
Ministrisë së Rendit Publik	  			2 për qind.".
2. Pika 21 ndryshohet si më poshtë:
" 21.Për taksën e qarkullimit rrugor	  		5 për qind. ".
3. Pas pikës 23 shtohet pika 24 me këtë përmbajtje:
"24. Për taksën e regjistrimit të lojërave të fatit, 
  të kazinove dhe garave sportive që zhvillohen 
  në hipodrom						0 për qind. ".

Neni 5

Lidhja nr.4 "Taksa e qarkullimit të automjeteve të huaja", zëvendësohet me lidhjen, që i bashkëlidhet këtij ligji.
Në lidhjen nr.6, "Taksat për shërbimet private të radiokomunikacionit", bëhen ndryshimet sipas lidhjes, që i bashkëlidhet këtij ligji.

Neni 6

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.4075, datë 28.12.2003 të Presidentit të Republikës së Shqipërisë, Alfred Moisiu


Lidhja nr.4
TAKSA E QARKULLIMIT TE AUTOMJETEVE TE HUAJA 
NË EURO

 Për autoveturat me më pak se 8+1 ndenjëse, përfshirë 
	  dhe ndenjësen e drejtuesit të mjetit, për çdo ditë ose pjesë të ditës….	1
2. Për autoveturat me 8+1 ndenjëse, përfshirë dhe 
	  ndenjësen e drejtuesit të mjetit, për çdo ditë ose pjesë të ditës…….	2
3. Për autobusët e udhëtarëve taksa caktohet në bazë të reciprocitetit.
4. Për kamionët, rimorkiot dhe automjetet e tjera të transportit te mallrave, taksa caktohet në bazë të reciprocitetit.
5. Për automjetet që kalojnë pa ngarkesë caktohet në bazë të reciprocitetit.
Ministria e Transporteve dhe Telekomunikacioneve dërgon në Drejtorinë e Përgjithshme të Doganave dhe në Drejtorinë e Përgjithshme të Tatimeve taksat që aplikohen nga shtetet e tjera për automjetet shqiptare.


DISA NDRYSHIME NË LIDHJEN NR.6 "TAKSAT PËR SHËRBIMET E RADIOKOMUNIKACIONIT"

Në kapitullin II "Shërbimi detar" pika 5 ndyshohet:
"5. Stacion portativ (VHF) në anije				500 lekë në vit.”
Në kapitullin III "Shërbimi satelitor", pika 4 ndryshohet:
"4. Stacion tokësor i transportueshëm SNG me afat 
qëndrimi deri në një muaj në vendin tonë			 60 000 lekë në muaj.”

Në kapitullin IV, në shkronjën "A", Sisteme dupleks e gjysmë dupleks me gjerësi kanali deri 12.5Khz, zona e shërbimit riformulohet:
"Zona e shërbimit: 
Deri në 15 km
Mbi 15 deri në 40 km 
Mbi 40 deri në 80 km 
Mbi 80 km”.

Në kapitullin V në fund të shënimit shtohet:
"Për lidhjet njëdrejtimëshe niveli i mësipërm i taksave shumëzohet me koeficientin 0,5.
Me lidhje kuptohet trakti që shfrytëzon një çift ose vetëm një radio frekuence.”

Në pjesën B në pikën 1 "Shërbimi fiks tokësor". në paragrafin "Për përdorimin jo ekskluziv të frekuencave", pas rreshtit të katërt shtohet:

“Sistem Wireless në 3,5 GHz 		100 000 lekë në vit për çdo MHz
 Sistem Wireless në 10,5 GHz 		  60 000 lekë në vit për çdo MHz
 Sistem Wireless mbi 10,5 GHz		  40 000 lekë në vit për çdo MHZ".

Në paragrafin "Për përdorimin ekskluziv të frekuencave në nivel kombëtar", pas rreshtit të katërt shtohet:
“Sistem Wireless në 3,5 GHz 		200 000 lekë në vit për çdo MHz
 Sistem Wireless në 10,5 GHz 		150 000 lekë në vit për çdo MHz
 Sistem Wireless mbi 10,5 GHz		100 000 lekë në vit për çdo MHz”.

Në pikën 2 "Shërbimi fiks satelitor", paragrafi i dytë ndryshohet: 
 “Sistem dixhital			4000 lekë në vit për çdo kanal Kb/s”.

Pika 4 ndryshohet si më poshtë: 
“Shërbim publik telefonik i lëvizshëm 
(GSM,EGSM,DCS 1800,Imt-2000)	150 000 lekë në vit për çdo kanal     200 khz.”












